text: Se fotos: Over 100 vikinger har  indtaget Jelling
  06 juli 2014 kl. 13.14
  Over 100 vikinger har traditionen tro indtaget området ved højene i Jelling. Det årlige viking-marked holdes i den første weekend i juli.
  Rideture og kriger-skole er blandt klassikerne på markedet, som forsøger at give et indblik i, hvordan vikingerne levede.
  Vikingerne har indtaget det såkaldte monumentområde ? og ved højene er der lavet boder og værksteder, hvor de besøgende kan se dragter, håndværk, mad, musik og meget mere.
  Som noget nyt er der i år mulighed for at høre sagnfortællinger på Ting-pladsen.
  